Document ID: /roh_data/filtered/Bilingualer_Corpus_interleaved-it-rm.jsonl.gz/1494

This is a text translated from Italian to Rumantsch Grischun.
La legge cantonale sulla veterinaria entrerà in vigore il 1° dicembre 2008

Il Governo grigionese ha posto in vigore la legge sulla veterinaria totalmente riveduta con effetto al 1° dicembre 2008. Al contempo ha adeguato l'ordinanza sulla veterinaria ed emanato un'ordinanza sull'estivazione.

Nella sessione di agosto 2007, il Gran Consiglio aveva approvato la revisione totale della legge sulla veterinaria. Il termine di referendum è scaduto inutilizzato il 12 dicembre 2007. Con la revisione, da un lato il diritto cantonale viene adeguato al diritto federale modificato, e dall'altro vengono posti nuovi accenti in alcuni settori. Così, nella legge sono stati fra l'altro ripresi provvedimenti contro cani pericolosi. È prevista ad esempio la possibilità di sottoporre a un test comportamentale i cani che presentano anomalie nel comportamento. Vengono ridisciplinate anche le professioni veterinarie e inasprite le disposizioni relative ai guaritori di animali e a gruppi professionali simili. Chi ha esercitato regolarmente una professione di questo tipo nei tre mesi precedenti l'entrata in vigore della legge può continuare a praticarla annunciandosi, entro tre mesi dall'entrata in vigore della legge, presso l'Ufficio per la sicurezza delle derrate alimentari e la salute degli animali. Infine, gli adeguamenti attuano le nuove esigenze del diritto federale in materia di servizio veterinario.

Nel frattempo, il 1° settembre 2008 è entrata in vigore la legge federale sulla protezione degli animali insieme alla nuova ordinanza sulla protezione degli animali. Dall'esame delle nuove disposizioni sulla protezione degli animali della Confederazione, vanno apportate solo lievi modifiche al diritto cantonale, di cui si è potuto tenere conto negli adeguamenti dell'ordinanza sulla veterinaria. L'ordinanza disciplina fra l'altro le professioni veterinarie, la gestione di medicamenti veterinari, la protezione degli animali e il commercio del bestiame.

Dai comuni e dalle regioni

Schiers:

viene approvata la revisione parziale dello Statuto Comunale, decisa in occasione dell'Assemblea comunale del Comune di Schiers del 3 ottobre 2008.

Sussidi cantonali a favore di diverse istituzioni

Eliminazione dei danni provocati dal maltempo:

il Cantone dei Grigioni sostiene i comuni colpiti dal maltempo nel 2008 nella rimozione dei danni a infrastrutture agricole e al terreno coltivo pregiato. Il Governo ha stanziato un sussidio cantonale di 718'740 franchi complessivi, che corrisponde alla quota cantonale del 90 percento ai sussidi di 798'600 franchi prospettati dalla Confederazione. In luglio, ma anche in agosto e settembre 2008, in diversi comuni del Cantone, precipitazioni straordinarie delimitate localmente con smottamenti e frane hanno provocato gravi danni naturali. L'importo complessivo dei danni a infrastrutture agricole e terreno coltivo che ha diritto a sussidi viene stimato in 2'420'000 franchi. Complessivamente sono 13 i comuni colpiti.

Alpine Astro-Village / Lü Stailas AG:

conformemente alla nuova politica regionale della Confederazione (NPR), all'Alpine Astro-Village / Lü Stailas AG viene garantito un prestito di 340'000 franchi, a condizione che venga garantito il finanziamento complessivo, per la realizzazione del Centro di astrofotografia AAV Lü-Stailas. Viene inoltre assicurato un sussidio cantonale di 57'235 franchi.

Associazione Erlebnis mit Herz:

all'associazione Erlebnis mit Herz viene assicurato un sussidio cantonale di 300'000 franchi per la realizzazione del "Madrisaland" di Klosters, prima tappa (2007 - 2009). La condizione è la garanzia del finanziamento complessivo.

Aiuto umanitario:

il Governo ha stanziato un importo di 28'000 franchi per quattro progetti di aiuto umanitario all'estero. Di questi, 10'000 franchi saranno versati alla Croce Rossa Svizzera a favore di un'azione d'aiuto d'emergenza per le vittime dell'alluvione ad Haiti.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 13.11.2008

La lescha chantunala davart ils fatgs veterinars vegn messa en vigur per il 1. da december 2008

La regenza grischuna ha mess en vigur la revisiun totala da la lescha davart ils fatgs veterinars per il 1. da december 2008. A medem temp ha ella adattà l'ordinaziun davart ils fatgs veterinars e relaschà in'ordinaziun d'alpegiada.

Il cussegl grond aveva approvà la revisiun totala da la lescha davart ils fatgs veterinars en la sessiun d'avust 2007. Il termin da referendum è scadì ils 12 da december 2007 senza ch'i saja vegnì fatg in tal. Cun las novaziuns vegn d'ina vart adattà il dretg chantunal al dretg federal modifitgà. Da l'autra vart duain vegnir mess novs accents en intgins secturs. Uschia èn tranter auter vegnidas integradas en la lescha mesiras cunter chauns privlus. Igl è per exempel previs che chauns cun in cumportament extraordinari stoppian far in test da cumportament. Er las professiuns da la tgira da la sanadad d'animals vegnan regladas da nov. Las disposiziuns per guarituras e per guariturs d'animals sco er per gruppas professiunalas sumegliantas daventan pli rigurusas. Las persunas che han pratitgà regularmain ina tala professiun durant ils trais mais avant l'entrada en vigur da questa lescha pon pratitgar er vinavant questa professiun, sch'ellas s'annunzian - entaifer trais mais suenter l'entrada en vigur da questa lescha - tar l'uffizi per la segirezza da victualias e per la sanadad d'animals. Cun las adattaziuns vegnan la finala realisadas las novas pretensiuns dal dretg federal en connex cun il servetsch veterinar.

En il fratemp èn entradas en vigur il 1. da settember 2008 la lescha federala davart la protecziun dals animals e la nova ordinaziun davart la protecziun dals animals. Tras la controlla da las novas disposiziuns federalas davart la protecziun dals animals è resultà mo in pitschen basegn d'agir en il dretg chantunal - adattaziuns che han pudì vegnir resguardadas en l'ordinaziun davart ils fatgs veterinars. L'ordinaziun regla tranter auter las professiuns da la tgira da la sanadad d'animals, l'utilisaziun da medicaments veterinars, la protecziun dals animals ed il commerzi da muvel.

Da vischnancas e da regiuns

Schiers:

La revisiun parziala da la constituziun communala da la vischnanca da Schiers, ch'è vegnida concludida da la radunanza communala ils 3 d'october 2008, vegn approvada.

Contribuziuns chantunalas a differentas instituziuns

Reparaziun da donns da malaura:

Las vischnancas ch'èn stadas pertutgadas l'onn 2008 da las malauras vegnan sustegnidas dal chantun Grischun tar la reparaziun dals donns vi dals implants da l'infrastructura agricula e vi dal terren cultivà da gronda valur. La regenza ha concedì ina contribuziun chantunala da totalmain 718'740 francs, quai che correspunda a 90 pertschient da l'import da 798'600 francs ch'è vegnì garantì da la confederaziun. Las precipitaziuns extraordinarias e las bovas ch'èn stadas restrenschidas a tscherts lieus han chaschunà il fanadur, ma er l'avust ed il settember 2008 donns elementars pli gronds en differentas vischnancas dal chantun. La summa totala dals donns ch'èn vegnids chaschunads vi da l'infrastructura agricula e vi dal terren cultivà e che han in dretg da survegnir subvenziuns vegn stimada a 2'420'000 francs. En tut èn pertutgadas 13 vischnancas.

Alpine Astro-Village / Lü Stailas SA:

Sut la premissa che l'entira finanziaziun saja garantida, vegn concedida a la Alpine Astro-Village / Lü Stailas SA in emprest da 340'000 francs confurm a la nova politica regiunala (NPR) da la confederaziun per realisar il center d'astrofotografia AAV Lü-Stailas. Plinavant vegn garantida ina contribuziun chantunala da 57'235 francs.

Uniun "Erlebnis mit Herz":

A l'uniun "Erlebnis mit Herz" vegn concedida ina contribuziun chantunala da 300'000 francs per realisar l'emprima etappa dal "Madrisaland" Claustra (2007 - 2009). Quai sut la premissa che l'entira finanziaziun reusseschia.

Agid umanitar:

Per totalmain quatter projects d'agid umanitar a l'exteriur ha la regenza deliberà tut en tut 28'000 francs. Da quai vegnan pajads 10'000 francs a la Crusch cotschna svizra a favur da l'acziun d'agid d'urgenza per las victimas da las inundaziuns a Haiti.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 13.11.2008